HL รายได้พุ่งดันกำไรปี 65 โต 48% รับแผนขยายสาขา ปันผล 0.18 บ. XD 10 มี.ค.66
HL รายงานกำไรปี 65 อยู่ที่ 118 ล้านบาท เพิ่มขึ้น 48% จากปีก่อนกำไร 79 ล้านบาท รับรายได้ขายเพิ่มขึ้นต่อเนื่อง จ่ายปันผล 0.18 บาท ขึ้น XD วันที่ 10 มี.ค. กำหนดจ่าย 11 พ.ค.66
HL รายงานกำไรปี 65 อยู่ที่ 118 ล้านบาท เพิ่มขึ้น 48% จากปีก่อนกำไร 79 ล้านบาท รับรายได้ขายเพิ่มขึ้นต่อเนื่อง จ่ายปันผล 0.18 บาท ขึ้น XD วันที่ 10 มี.ค. กำหนดจ่าย 11 พ.ค.66
27 ก.พ. 2566

บริษัท เฮลท์ลีด จำกัด (มหาชน) หรือ HL รายงานผลการดำเนินงานงวดปี 2565 มีกำไรสุทธิ ดังนี้

โดยปัจจัยที่สนับสนุนให้ผลประกอบการมีกำไรเพิ่มขึ้น เนื่องจากในปี 2565 กลุ่มบริษัทมีรายได้รวม 1,538.21 ล้านบาท แบ่งเป็นรายได้จากการขาย 1,519.52 ล้านบาท คิดเป็นสัดส่วนร้อยละ 98.78 รายได้จากการขายยังคงเติบโตอย่างต่อเนื่องร้อยละ 26.76 จากปี 2564 โดยมียอดขายจากร้านขายยา เดิมเฉลี่ยทั้งปีเติบโตร้อยละ 16.44 จากปี 2564
ประกอบกับยอดขายที่เพิ่มขึ้นจากร้านขายยาใหม่ที่เปิดในปี 2565 โดยกลุ่มบริษัทเปิดสาขาร้านขายยาเพิ่มทั้งหมด 11 สาขา ในเขตกรุงเทพฯ และปริมณฑล ในขณะที่ปิดให้บริการร้านขายยาไป 1 สาขา คือ ร้านขายยาไวตามินคลับ สาขาเซ็นทรัล ลาดพร้าว ทำให้ ณ วันที่ 31 ธันวาคม 2565 กลุ่มบริษัทร้านขายยารวม 36 สาขา
พร้อมกันนี้ บริษัทเตรียมปันผลจากงวดดำเนินงานวันที่ 01 ม.ค. 2565 ถึงวันที่ 31 ธ.ค. 2565  และกำไรสะสม เป็นเงินสด 0.18 บาท กำหนดวันที่ไม่ได้รับสิทธิปันผล (XD) 10 มี.ค.66 และกำหนดจ่าย 11 พ.ค.66